En familie på Fasanvej i Assens mistede tirsdag eftermiddag deres hjem, da deres hus brændte til grunden ved en kraftig brand.

En villa i Assens er på vej til at nedbrænde totalt, efter en kraftig brand ved 16.30 tiden tirsdag  formentligt har bredt sig fra køkkenet. Der bor en familie i huset, men ingen personer er kommet til skade ved branden, fortæller indsatsleder Thomas Bach Sørensen fra Nordjyllands Beredeskab. - De ringede selv 112 om branden og fik sig reddet sig ud med det samme, lyder det fra indsatslederen, der tilføjer at naboerne måtte evakueres på et tidspunkt, da den kraftige brand fik vinduerne i nabohuset til at eksplodere. Meget kraftig brand - Det var en kraftig brand. Allerede da vi ankom, var tagetagen helt overtændt, siger Thomas Bach Sørensen. Der var kraftig røgudvikling ved branden, og da der ikke blæste ret meget, samledes der meget røg især i området øst for brandstedet, hvilket fik politiet til at opfordre folk i området til at holde sig væk fra røgen og lukke døre og vinduer. - Der er ikke tale om farlig røg, men det er aldrig sundt at indånde røg, så jeg vil råde folk til at holde sig indendøre, hvis de befinder sig i området,  lød det tidligere fra vagtchef ved Nordjyllands Politi René Kortegaard.